སྐྱབས་སེམས་ཀྱི་ཁྲིད་བསྡུས་སངས་རྒྱས་ཆོས་ཚོགས་མའི་འགྲེལ་པ་བཞུགས་སོ།།།

ཐར་པའི་ལམ་ཐམས་ཅད་ཀྱི་གཞོམ།སྡོམ་པ་ཐམས་ཅད་ཀྱི་རྟེན།ཡོན་ཏན་ཐམས་ཅད་ཀྱི
འབྱུང་གནས།ཕྱི་བ་དང་ནང་པའི་ཁྱད་པར་འབྱེད་པ།དཀོན་མཆོག་གསུམ་ལ་སྐྱབས་སུ་འགྲོ་བ་དང་།རྫོགས
པའི་སངས་རྒྱས་ཀྱི་གོ་འཕང་བསྒྲུབ་པའི་གཞི་མ།།སྲིད་ཞིའི་ལེགས་ཚོགས་ཐམས་ཅད་ཀྱི་འབྱུང་གནས།བྱང
ཆུབ་མཆོག་ཏུ་སེམས་བསྐྱེད་པ་དང་གཉིས་པོ་འདི་འཆད་པར་བྱེད་པ་ལ།སྐྱབས་སུ་འགྲོ་བ་དང་།སེམས

བསྐྱེད་པ་གཉིས་ཡོད།།དང་པོ་སྐྱབས་སུ་འགྲོ་བ་ལ།སྐྱབས་སུ་འགྲོ་བའི་ཡུལ།དུས་མཚམ།།
སྐྱབས་སུ་འགྲོ་བ་དངོས་དང་གསུམ།དང་པོ་ལ་ཡུལ་ནི།སྟོན་པ་བླ་ན་མེད་པ་རྫོགས་པའི་སངས་རྒྱས།སྐྱོབ་པ་བླ་ན
མེད་པ་དམ་པའི་ཆོས།འདྲེན་པ་བླ་ན་མེད་པ་ཚོགས་ཀྱི་མཆོག་འཕགས་པའི་དགེ་འདུན་དང་གསུམ་ཡོད།དང་ངོ
སངས་རྒྱས་ནི།སྐུ་བཞི་ཡེ་ཤེས་ལྔ་དང་ལྡན་པ་སྟེ།སྐུ་བཞི་ནི་ཆོས་ཉིད་སྒྲིབ་པ་ཐམས་ཅད་དང་བྲལ་བ་ངོ་བོ་ཉིད

ཀྱི་སྐུ།ཡེ་ཤེས་མཁྱེན་ཆ་མ་འགགས་པ་ཆོས་ཀྱི་སྐུ།མཚན་དང་དཔེ་བྱད་ཀྱིས་བརྒྱན་པའི་རང་སྣང་གི་གཟུགས་སྐུ་ཡོངས་སྐུ།།
གང་འདུལ་གྱི་གདུལ་བྱ་ལ་སྣང་བ་སྦྲུལ་སྐུ་དང་བཞི།ཡེ་ཤེས་ལྔ་ནི།དབྱིངས་ངོ་བོ་ཉིད་ཀྱིས་དག་པ་ཆོས་དབྱིངས་ཡེ་ཤེས།ཡེ
ཤེས་ཀྱི་གསལ་ཆ་མ་འགགས་པ་མེ་ལོང་ཡེ་ཤེས།ཉེ་རིང་ཆགས་སྤང་མེད་པ་མཉམ་ཉིད་ཡེ་ཤེས།ཤེས་བྱ་མ་འདྲེས་པར
མཁྱེན་པ་སོར་རྟོགས་ཡེ་ཤེས།གཞན་དོན་འབ་མེད་དུ་འགྲུབ་པ་བྱ་གྲུཔ་ཡེ་ཤེས་དང་ལྔའོ།།ཆོས་ནི་ལུང་དང་རྟོགས་པའི
བདག་ཉིད་དེ།ལུང་གི་ཆོས་ལ་སྡེ་སྣོད་གསུམ།རང་རྒྱུད་ཀྱི་ཉོན་མོངས་པ་འདུལ་བ་འདུལ་བའི་སྡེ་སྣོད།ཚིག་མདོར་བསྡུས

ཤིང་དོན་སྡེ་ཚན་དུ་བཅད་པ་མདོ་སྡེའི་སྡེ་སྣོད།ཡིན་ལུགས་མངོན་དུ་རྟོགས་པའི་ཤེས་རབ་སྐྱེད་པ་མངོན་པའི་སྡེ་སྣོད
དང་གསུམ།རྟོགས་པའི་ཆོས་ནི།འདུལ་བའི་སྡེ་སྣོད་ཀྱི་བརྗོད་བྱ་ལྷག་པ་ཚུལ་ཁྲིམས་ཀྱི་བསླབ་པ།མདོ་སྡེའི་སྡེ་སྣོད་ཀྱི་བརྗོད་བྱ
ལྷག་པའི་ཏིང་ངེ་འཛིན་གྱི་བསླབ་པ།མངོན་པའི་སྡེ་སྣོད་ཀྱི་བརྗོད་བྱ་ལྷག་པ་ཤེས་རབ་ཀྱི་བསླབ་པ།དེ་གསུམ་ཉམས་སུ་གྲངས
པས་ལམ་ལྔ་ས་བཅུའི་སྤངས་རྟོགས་རྒྱུད་ལ་སྐྱེས་པའི་སྤངས་པ་ཕུན་ཚོགས་འགོགས་བདེན་དང་རྟོགས་པ་ཕུན་ཚོགས་ལམ
བདེན་ཏེ་བདེན་པ་གཉིས་སོ།།དགེ་འདུན་ནི་བྱང་ཆུབ་སེམས་དཔའ་ཕྱིར་མི་ལྡོག་པའི་དགེ་འདུན་ཏེ།ཤེས་རབ་ཀྱིས་སྟོང་ཉིད

ན་སུམ་རྟོགས་པས་འཁོར་བར་མི་ལྡོག་ཅིང་སྙིང་རྗེས་འགྲོ་ལ་བུ་གཅིག་ལྟར་བརྩེ་བས་ཞི་བའི་མཐར་མི་ལྷུང་བར་ས་བཅུ་ན་བཞུགས་པའི་
བྱང་ཆུབ་སེམས་དཔའ་རྣམས་སོ།།གཉིས་པ་སྐྱབས་སུ་འགྲོ་བའི་དུས་མཚམས་ནི།བྱང་ཆུབ་བར་དུ་ཞེས་པ།འདིའི་སྐབས་སུ་ཐེག་ཆེན་གྱི
སྐྱབས་འགྲོ་ཁྱད་པར་གསུམ་ལྡན་ཏེ།ཡུལ་གྱི་ཁྱད་པར་ཐེག་དམན་རྣམས།རྐང་གཉིས་རྣམས་ཀྱི་མཆོག་སངས་རྒྱས་ཞེས་མཆོག་གི་སྤྲུལ
སྐུ་ཤཱཀྱ་ཐུབ་པ་ལས།ཆོས་སྐུ་དང་ལོངས་སྐུ་མི་བཞེད།སྦྲུལ་སྐུ་དེའང་འདས་ནས་འགྲོ་དོན་རྒྱུན་ཆད་པར་འདོད།ཞི་བ་འདོད་ཆགས་དང་བྲལ
བ་རྣམས་ཀྱི་མཆོག།ཆོས་ཞེས་འགོགས་བདེན་མྱ་ངན་ལས་འདས་པ་ཁོ་ན་ཆོས་དཀོན་མཆོག་ཏུ་འདོད།ཚོགས་རྣམས་ཀྱི་མཆོག་དགེ་འདུན།།།
ཉན་རང་གི་འཕགས་པ་རྒྱུན་ཞུགས།ལན་གཅིག་ཕྱིར་འོང་།ཕྱིར་མི་འོང་།དགྲ་བཅོམ་པ་རྣམས་བཞེད།ཐེག་ཆེན་ལ་གོང་དུ་བཤད་པ་ལྟར་ཡིན།།།

དུས་ཀྱི་ཁྱད་པར་ཐེག་དམན་པ་རྣམ་གནས་སྐབས་ཇི་སྲིད་འཚོ་དང་།མཐར་ཐུག་ཉན་རང་གི་འབྲས་བུ་ཐོབ་པའི་བར་དུ་འགྲོ།།
བསམ་པའི་ཁྱད་པར་ཐེག་དམན་པ་རྣམས་རང་ཉིད་འཁོར་བའི་སྡུག་བསྔལ་ཐམས་ཅད་ལས་ཐར་འདོད་ཀྱི་ངེས་འབྱུང་གི་བསམ་པས་སྐྱབས་སུ
འགྲོ།ཐེག་ཆེན་པ་རྣམས་སེམས་ཅན་ཐམས་ཅད་སངས་རྒྱས་ཐོབ་འདོད་སེམས་བསྐྱེད་ཀྱིས་སྐྱབས་སུ་འགྲོ་བའོ།།གསུམ་པ་སྐྱབས་སུ་འགྲོ
པ་དངོས་ནི།བདག་ནི་སྐྱབས་སུ་མཆི།ཞེས་གསུངས་པ་ཉམས་སུ་ལེན་པའི་ཚེ།རྡུལ་གཅིག་གི་སྟེང་ན་རྡུལ་སྙེད་ཀྱི་སངས་རྒྱས་སྲས་བྱང་ཆུབ
སེམས་དཔའི་ཚོགས་ཀྱིས་བསྐོར་བ་བཞུགས་ཤིང་དེ་ལྟར་ཆོས་ཀྱི་དབྱིངས་ཀྱི་རྒྱལ་བ་སྲས་དང་བཅས་པའི་ཐུགས་རྒྱུད་ན་ལུང་དང་རྟོགས་པའི
དམ་པའི་ཆོས་ཀྱིས་གང་ཞིང་བཞུགས་པ་ཐམས་ཅད་ཀྱང་།ཐུགས་མཁྱེན་བརྩེ་ནུས་གསུམ་གྱི་ཡོན་ཏན་ཆེན་པོས་བདག་དང་སེམས་ཅན་ཐམས།

ཅད་ལ་རྗེས་སུ་བརྩེ་ཞིང་འདྲེན་པའི་དེའི་དཔོན་ཆེན་པོ་གཅིག་ཏུ་བཞུགས་པའི་སྤྱན་སྔར་རང་གཞན་སེམས་ཅན་ཐམས་ཅད་ཐལ་མོ་སྦྱར་ཏེ།དུས་འདི
ནས་བཟུང་སྟེ་ཇི་སྲིད་བྱང་ཆུབ་སྙིང་པོ་མ་ཐོབ་ཀྱི་བར་དུ་སྐྱབས་གནས་དཀོན་མཆོག་གསུམ་པོ་ཁྱེད་ལ་བརྟེན།ཁྱེད་ལ་འབུལ།ཁྱོད་ཅིག་སྒྲུབ།།
ཁྱེད་ལས་གཞན་དུ་སྐྱབས་དང་རེ་ས་མེད་དོ་སྙམ་དུ་ཅི་མཛད་ཁྱེད་ཤེས་བློ་གཏད་ལིང་བསྒྱུར་གྱིས་སྐྱབས་སུ་འགྲོ་བར་བྱའོ།།ཞར་བྱུང་སྐྱབས
འགྲོའི་བསླབ་བྱ་ལ།སོ་སོའི་བསླབ་བྱ་དྲུག།ཐུན་མོང་ལྔའོ།།དང་པོ་སོ་སོའི་བསླབ་བྱ་ལ་སྤང་བྱ་གསུམ་དང་།བསྒྲུབ་བྱ་གསུམ།དང་པོ་སྤང་བྱ
གསུམ་ནི།སངས་རྒྱས་ལ་སྐྱབས་སུ་སོང་ནས་འཁོར་བར་འཁོར་བའི་ལྷ་ལ་ཕྱག་མི་འཚལ།ཆོས་ལ་སྐྱབས་སུ་སོང་ནས་སེམས་ཅན་ལ་གནོད
འཚེ་མི་བྱེད།དགེ་འདུན་ལ་སྐྱབས་སུ་སོང་ནས་གྲོགས་མུ་སྟེགས་ཅན་དང་མི་འགྲོགས།བསྒྲུབ་བྱ་གསུམ་ནི།སངས་རྒྱས་ཀྱི་བཀའ་བཞིན་སྒྲུབ

ཅིང་མི་བརྗེད་པར་དད་གུས་བྱ།ཐ་ན་སྐུ་རྟེན་ཆག་དུ་མ་ཡན་ཆད་ལ་གུས་པར་བྱ།དམ་པའི་ཆོས་ཐོས་བསམ་སྒོམ་གསུམ་ལ
འབད།ཆོས་ཀྱི་རྟེན་ཡི་གེའི་རས་མོ་ཡན་ཆད་ལ་གུས་པ་བྱ།དགེ་འདུན་སངས་རྒྱས་ཀྱི་རྗེས་འཇུག་རྣམས་ལ་དད་གུས་བྱ།དགེ་བའི་གྲོགས
དང་འགྲོགས།ཐ་ན་ན་བཟའ་སེར་པོ་ཙམ་ལ་ཡང་གུས་པར་བྱའོ།།ཐུན་མོང་བ་ལྔ་ནི།སྲོག་ལ་བབ་ཀྱང་དཀོན་མཆོག་གསུམ་མི་སྤང་།དགོས
གལ་ཆེ་ཡང་ཐབས་གཞན་མི་ཚོལ།དུས་མཆོད་མི་བཅག་རང་གཞན་སྐྱབས་འགྲོར་འགོད།གར་འགྲོའི་ཕྱོགས་ཀྱི་སངས་རྒྱས་ལ་ཕྱག་འཚ།།
བའོ།།གཉིས་པ་སེམས་བསྐྱེད་ནི།སྤྱིར་སེམས་བསྐྱེདལ་ཀུན་རྫོབ་སེམས་བསྐྱེད་དང་།དོན་དམ་སེམས་བསྐྱེད་གཉིས་ཡོད།།ཀུན་རྫོབ
སེམས་བསྐྱེད་ནི།གཞན་དོན་དུ་རྫོགས་བྱང་དོན་གཉེར་གྱི་བློ་མིན།དོན་དམ་སེམས་བསྐྱེད་ནི།སྟོང་ཉིད་མངོན་སུམ་དུ་རྟོགས་པའི་ཡེ་ཤེས

ཀུན་རྫོབ་སེམས་བསྐྱེད་དེ་ལ་དབྱེན།འགྲོ་བར་འདོད་པ་ལྟ་བུ་སྨོན་པ་སེམས་བསྐྱེད་དང་།འགྲོ་བ་དངོས་ལྟ་བུ་འཇུག་པ་སེམས་བསྐྱེད
མིན།གཉིས་ཀ་སེམས་བསྐྱེད་ཆོ་ག་ལ་བརྟེན་ནས་སྐྱེ་བས།རགས་པ་བརྡ་ལས་བྱུང་བའི་སེམས་བསྐྱེད་ཅེས་བྱ།དོན་དམ་སེམས་བསྐྱེད
ལམ་བསྒོམ་པའི་སྟོབས་ཀྱིས་སྐྱེ་དགོས་པས།ཕྲ་བ་ཆོས་ཉིད་ཀྱིས་ཐོབ་པའི་སེམས་བསྐྱེད་ཅེས་བྱ།ཀུན་རྫོབ་སེམས་བསྐྱེད་དེ་ཡང་དོན
གཉིས་སམ་ཟུར་གཉིས་དང་ལྡན་པ་སྟེ།སྙིང་རྗེས་སེམས་ཅན་ལ་དམིགས་པ་དང་།ཤེས་རབ་ཀྱིས་རྗོ་བྱང་ལ་དམིགས་པ་གཉིས་ཡིན།ཟུར
གཉིས་པོ་འདི་མ་ཚང་ན་ཐེག་ཆེན་སེམས་བསྐྱེད་དུ་མི་འགྲོ་བས་འདི་གཉིས་ཚང་དགོས་པའོ།།དེ་ལས་སྐབས་འདིར་སྐྱོན་སེམས་ཙམ་བསྐྱེད
པ་ལ་གཉིས།རྒྱུ་བསོད་ནམས་ལ་དམིགས་པ་དང་།འབྲས་བུ་རྫོགས་བྱང་ལ་སྨོན་པའོ།།དང་པོ་ནི།བདག་གིས་སྦྱིན་སོགས་ཞེས་གསུངས

པས།དགེ་བའི་རྩ་བ་ཐམས་ཅད་བརྫུན་བསོད་ནམས་བྱ་བའི་གཞི་གསུམ་ལ་འདུ་སྟེ།སྦྱིན་པ་ལས་བྱུང་བའི་བསོད་ནམས་བྱ།
པའི་དངོས་པོ་དང་།ཚུལ་ཁྲིམས་ལས་བྱུང་བའི་བསོད་ནམྦུ་བྱ་བའི་དངོས་པོ་དང་།བསྒོམ་པ་ལས་བྱུང་བའི་བསོད་ནམས་བྱ་བའི་དངོས་པོ་དང
གསུམ།དེ་དག་ལ་དབྱེན་པར་ཕྱིན་དྲུག་ལས།དང་པོ་གཉིས་རང་མིང་གིས་བསྟན་པ་དང་།བཟོད་པ་བསམ་གཏན་ཤེས་རབ་གསུམ་བསྒོམ
པ་ལས་བྱུང་བའི་བསོད་ནམས་བྱ་བའི་དངོས་པོ་ཡིན་ལ།བརྩོན་འགྲུས་ཀུན་གྱི་གྲོགས་པོ།ཕར་ཕྱིན་དྲུག་པོ་དེ་དག་ཀྱང་སེམས་ལ་བརྟེན་པ
ཡིན་ཏེ།སོ་སོར་གཏོང་སེམས་སྦྱིན་པ།སྤོང་སེམས་ཚུལ་ཁྲིམས།མི་འཁྲུགས་པའི་སེམས་བཟོད་པ།སྒྲོ་སེམས་བརྩོན་འགྲུས།མ་ཡེངས་པ
བསམ་གཏན།ཆོས་རབ་ཏུ་འབྱེད་པའི་སེམྲ་ཤེས་རབ་བོ།།གཉིས་པ་འབྲས་བུ་རྫོགས་བྱང་དུ་སྨོན་པ་ནི།འགྲོ་ལ་ཕན་ཕྱིར་སངས་རྒྱས་འགྲུབ

པར་ཤོག།ཅེས་གསུངས།འདི་ཉིད་དོན་གཉིས་སམ་ཟུར་གཉིས་དང་ལྡན་པའི་སེམས་བསྐྱེད་དངོས་ཡིན་ཏེ།འགྲོ་ལ་ཕན་ཕྱིར་ཞེས་པ་གང་གི་ཆེད
དུ་བྱ་བ་སྙིང་རྗེས་སེམས་ཅན་ལ་དམིགས་པའི་སེམས་པ་ཡིན་ལ།སངས་རྒྱས་འགྲུབ་པར་ཤོག།ཅེས་པ་གང་ཆེད་དུ་བྱ་བ་ཤེས་རབ་ཀྱིས་རྫོགས
བྱང་ལ་དམིགས་པའི་འདུན་པའོ།།དེས་ན་བདག་གིས་དགེ་བའི་རྩ་བ་འདི་དག་ལ་བརྟེན་ནས།འགྲོ་བ་ནམ་མཁའ་དང་མཉམ་པའི་སེམས་ཅན་ཐམས།
ཅད་ཀྱི་དོན་དུ་སངས་རྒྱས་ཐོབ་པར་ཤོག་ཅིག་ཅེས་སྨོན་སེམ་ཡིན་ནོ།།ཞར་བྱུང་སྨོན་སེམས་དེའི་བསླབ་བྱ་ནི་ལྔ་སྟེ།སེམས་ཅན་བློས་མི་བཏང
བ།རྒྱུན་དུ་སེམས་བསྐྱེད་ཀྱི་ཕན་མོན་དྲན་པ།ཚོགས་བསགས་པའི་ཐབས་ལ་འབ་པ།བྱང་ཆུབ་ཀྱི་སེམས་སྦྱང་བ་ལ་བརྩོན་པ།དཀར་དག
ཆོས་བརྒྱད་ལ་བླང་དེར་བྱ་བའོ།།སེམས་ཅན་གཅིག་ཙམ་བྲོས་བཏང་ན་སྨོན་སེམས་རྩ་བ་ནས་གཏོང་འགྲོ་བས་སེམས་ཅན་ཐམས་ཅད་ལ

ཕན་འདོད་ཀྱི་བསམ་པ་བྱའོ།།ཕན་ཡོན་དྲན་ན་སྤྲོ་བ་སྐྱེ་བས་སེམས་བསྐྱེད་ལ་བརྩོན་པར་འགྱུར་བས་རྒྱུན་དུ་སེམས་བསྐྱེད་ཀྱི་ཕན
ཡོན་དྲན་པར་བྱའོ།།ཚོགས་པསགས་ན་སེམས་བསྐྱེད་ཀྱི་སྟོབས་བསྐྱེད་པས་ཡན་ལག་བདུན་པ་སོགས་ཐབས་དུ་མས་ཚོགས་བསག་གོ་
སེམས་སྦྱངས་པ་ལ་གསུམ།རྒྱུ་ལ་སྦྱང་བ་ཚད་མེད་བཞི་བསྒོམ་པ།སེམས་དངོས་སྦྱང་བ་ཉིན་ལན་གསུམ།མཚན་ལན་གསུམ་དུ་སེམས་བསྐྱེད
བླང་བ།བསླབ་བྱ་ལ་སྦྱང་བ།བདག་གཞན་མཉམ་པ།བརྗེ་བ།བདག་པས་གཞན་གཅེས་གསུམ་བསྒོམ་པའོ།།དང་པོ་ཚད་མེད་བཞི་ནི།སེམས
ཅན་བདེ་བ་དང་མི་ལྡན་པ་བདེ་བ་དང་ལྡན་འདོད་བྱམས་པ།སྡུག་བསྔལ་དང་ལྡན་པ་སྡུག་བསྔལ་དང་བྲལ་འདོད་སྙིང་རྗེ།སྡུག་བསྔལ་མེད་པའི
བདེ་བ་དང་ལྡན་པ་དེ་དང་མི་འབྲལ་བར་འདོད་པ་དགའ་བ།ཉེ་རིང་ཆགས་སྡང་ཅན་ཆགས་སྡང་ཞི་འདོད་བཏང་སྙོམ་མོ།།སེམས་དངོས་སྒྱུང

ནི།ཏྲ་དྲེ་ཉིན་གུར་ཕྱི་དྲོ་སྲོད་དང་ནམ་གུང་ཐོ་ཡིཡེ་དྲ་གསུམ་སྟེ་དུས་དྲུག་ཏུ་ཆོ་ག་རྒྱས་བསྡུས་གང་རུང་གིས་སེམ་བསྐྱེད་བླང་བའོ།།བདག་གཞན་མཉམ་པ་ནི།བདེ་བ་བསྒྲུབ་འདོད་དང་།
དྲུག་བསྔལ་ཞི་འདོད་ལ་བདག་གཞན་མཉམ་པ་དང་།བརྗེ་བ་ནི།བདག་གི་བདེ་བ་སེམས་ཅན་ལ་སྦྱིན་ཞིང་སེམས་ཅན་གྱི་སྡུག་བསྔལ་རང་གིས་བླང་།བདག་པས་གཞན་གཅེས་པ་ནི།།
ར་འདོན་ཡལ་བར་བོར་ནས་གཞན་དོན་སྒྲུབ་པའོ།།དཀར་ནག་ཆོས་བརྒྱད་ལ་བསྒྲུབ་བྱ་དཀར་ཆོས་བཞི།སྤང་བྱ་ནག་ཆོས་བཞི་ལས།ནག་ཆོས་བཞི་ནི།མཆོད་འོས་བསླུ་བ་དང་།
འགྱོད་མེད་ལ་འགྱོད་པ་སྐྱེད་པ།དམ་པར་སྐུར་འདེབླ།འགྲོ་ལ་གཡོ་སྒྱུ་བྱེད་པ་དང་བཞིའོ།།གཉེན་པོ་དཀར་ཆོས་བཞི་ནི།སྲོག་ལ་བབ་ཀྱང་ཤེས་བཞིན་རྫུན་མི་སྨྲ་བ།ཐཾད་བྱང་ཆུབ་ཀྱི་ལམ
འགོད་པ།རྒྱལ་སྲས་རྣམས་ལ་སྟོན་པ་བཞིན་གུས་པ།སེམས་ཅན་ཀུན་ལ་དྲང་པོའི་ཡིད་ཀྱིས་གནས་པ་རྣམ་ལ་བརྩོན་ན་ཚེར་བླ་ཐཾད་དུ་བྱང་ཆུབ་ཀྱི་སེམ་མི་བརྗེད་ཅིང་ས་དངལཾ་གྱི་སྟོན་ཐཾད་གོང་ནུ
གོང་དུ་ཟླ་བ་ཡང་གྱི་ངོ་ལྟར་འཕེལ་ཞིང་རྒྱས་པར་འགྱུར་རོ།།ཞེས་འགྲོ་བའི་དཔལ་ཡུན་ཡིང་དུ་གནས་ཕྱིར་རྒྱལ་སྲས་དཔལ་གྱི་མཚན་ཅན་གྱིས་གསུངས་པའོ།།།